Emîne Şenyaşara ke mêrde û di lajê ci hetê merdimanê Wekîlê AKPyî Îbrahîm Halîl Yildizî ra kişîyayî lajê xo Ferît Şenyaşarî reyde verê Edlîyeya Riha de roja 130. de nobeta edaletî rê dewam kena.
Emîne Şenyaşar da zanayene ke nêverdêne ê şorê baxçeyê edlîye yan zî serdozgerî bivînê. Dayîke Emîne bale ante rewşa lajê xo ser û vat: ''Ez wazena wa lajê mi bêro veradayene. Keyeyê mi înan kerdo binê gorî, lajê mi hucreyê yewkesî de tepişîyeno. No senî yew edalet o! Qirkerî teber de hê gêrenê. Serekkomar zî zaneno domanê mi bêsûc ê. Ma rê wa yew çareserîye bivînê ma zî şorê keyeyê xo. Wa qeydê nêweşxaneyî bêrê eşkerakerdene.''
Keyeyî hesabê xo yê twitterî de dîmenê zîyaretê Komeleya Pirdê Şaran vila kerdî.
